اورليستات

اوليستات orlistat
thumb|left|300px|تركيب اورليستات
( الاسم التجارى : زينيكال Xenical ) بتاع شركه روش ROCHE ( بيتباع من غير روشته فى بعض الدول باسم alli من شركه جلاكسو GsK واللى الاسم الكيميائى بتاعه tetrahydrolipstatin وايضا بيعالج السمنه) . طريقه عمله انه يمنع امتصاص الدهون من الاكل و علشان كده بيقلل السعرات اللى الانسان بيكتسبها . والدوا ده بيوصفه بعض الاطباء لما يكونوا فى حاجه لتقليل السعرات الحراريه التى تدخل الجسم من الاكل .  من ماده اخرى اسمها lipstatin واللى تقدر بقوه توقف انزيم من البنكرياس اسمه ليبيز pancreatic lipase ( الانزيم المسئول عن تحليل الدهون ) ودى الماده يتم استخلصها من بكتيريا اسمها ستربتومايسيس توكسيترايسينى *Streptomyces toxytricini*. لكن لان اورليستات orlistat ك ماده احسن من lipstatin فى بساطتها وثباتها طوروها لعلاج التخن.

## كفاءته
الوزن اللى بينزل مع زينيكال بيختلف . فى بعض التجارب اللى تمت لمدة سنة قدر 35.5%-54.8% من الاشخاص انهم ينزلوا 5% من وزنهم بالرغم انه مش كل الوزن اللى نزل بالضروره من دهن الجسم . و 16.4%-24.8% قدروا ينزلوا 10% من وزنهم . عدد مش قليل من الاشخاص رجع وزنهم زاد تانى بعد ما وقفوا زينيكال ( 35% من الوزن اللى فقدوه رجع ) . دراسه اخرى لقت ان زينيكال ييقلل احتمالات الاصابه بمرض السكرالنوع الاخر( اللى يتم اخذه على هيئه حبوب ) قلت بنسبه 37% **بالرغم ان زينيكال مبينزلش الوزن بشكل كبير لكنه قدر يقلل احتمالات مرض السكر النوع التانى بنجاح اكبر بكتير** ( حسب دراسه XENDOS study )

## الاثار الجانبيه
لان الدواالدوا بيشتغل فى الامعاء فاكتر اعراضه الجانبيه مرتبطه بالمنطقه دى واكتر واشهر عرض هوا **[[اسهال|الاسهال]] الدهنى** steatorrhea( لان الدهون تخرج مع البراز زى ماهيا من غير ما الجسم يمتصها ) واللى بيكون براز مش متماسك وفيه زيت , وكمان تلاقى اللى بياخد زينيكال مزنوق ورايح الحمام كل شويه وميقدرش يفرغ من مره واfgfdgdfgfd حده وعنده انتفاخ . وعشان يقل العرض ده فالافضل تقليل محتوى الدهون فى الاكل وتقليل سوعراته الحراريه ( كالوريز ) . الانتفاخ بيقل والاسهال الدهنى كمان ممكن يقل لو كان محتوى الدهون فى الوجبه 15 جرام بس .

بحسب شركه روش ( المنتجه ) ان الاعراض دى بتكون شديده بس فى بدايه العلاج لكن بتقل مع الوقت . حسب دراسه XENDOS study اللى قالت انها لقيت 36% بس من اللى خدوا زينيكال فى التجربه فى السنه الرابعه هما اللى عانوا من الاعراض دى . فى الوقت نفسه 91% منهم كان عندهم ع الاقل واحد من الاعراض دى فى اول سنه . لكن فيه تفسير تانى لده انه السبب هو انه بيحصل نوع من التعود والتقبل لل اكل قليل الدهون مع الوقت واللى بالتالى بيقلل الاعراض الجانبيه دى .

### ع المدى الطويل
بالرغم من زياده حصول سرطان الثدى بين اللى بياخدوا اورليستات من بدرى . ورغم انو فيه بعض التجارب بتربط بين الاتنين ( ودا فى اخر مراجعه FDA له ) الا انه فيه دراسه تانيه قالت ان مفيش فرق مهم بين حصول السرطان ده بين اللى بياخدوا زينكيال واللى مبيخدهوش ( زياده بسيطه 0.03%). داغير دراسه تانيه سنه 1999 قالت ان 3 من ال 4 حالات اللى اتصابوا بالسرطان ده كان قبل ما ياخدوا زينيكال . دا غير كلام تانى عن سرطان القاولون فى تجارب ع الحيوانات .

## تحذيرات
الفيتامينات اللى بتدوب فى الدهون زى ( A,D,E,K ) مش بيحصل ليها امتصاص هيا كمان مع الزينيكال عشان كده بينصح المرضى انهم ياخدوا حبايه واحده من منتج فيه الاربع فيتامينات دول مع بيتاكاروتين قبل النوم .
## تفاعلات
* فيه بعض التفاعلات مع بعض ادويه كبت المناعه بعد عمليات الزرع وزى ciclosporin .
## موانع الاستعمال
ممنوع فى الحالات دي

* الحساسيه لاورليستات .
* ضعف الامتصاص فى الامعاء .
* اللى شايلين المراره او حته منها .
* الحمل والرضاعه .
* اللى عندهم انسداد فى المراره او تلف فى الكبد او مرض فى البنكرياس ( ياخدوا حذرهم مع الدوا ) .
## موافقات
الدوا متوافق عليه فى امريكا , استراليا , الاتحاد الاوروبى . ومعتمد من FDA .

## شوف كمان
* ريجييم
* تخن الاطفال
* علاجات التخن
* ادويه التخسيس
* ميريديا

## المصادر

* ويكى انجليزيه ( ترجمه للمصرى )

## لينكات برانيه
* موقع Alli الرسمى من GSK
* موقع زينيكال الرسمى من روش ٌROCHE

تصنيف:علاجات التخن